Eol - Wikipedia

# Eol

### From Wikipedia

Eol

Eol (grč. Αἴολος, Aiolos) bog je i gospodar vjetrova.

## [uredi - уреди] Mitologija

### [uredi - уреди] Tri Eola

Eol je zajedničko ime za tri boga - živio je u pećini na otoku Lipari u Eolskom arhipelagu, u kojoj je držao vjetrove i iz koje je njima upravljao i zapovijedao.

Prva je osoba sin Helena i osnivača eolske rase; bio je sin Helena i nimfe Orzejide. Opisan je kao vladar Eolije (kasnije Tesalije) i smatra se praocem Eoljana, a oženio je Enaretu, Demahovu kćer. Drugi je Eol je bio sin Posejdona i Arne, kći prethodnog Eola. Treći je Eol bio sin Hipota koji je spomenut i u Homerovoj Odiseji te Vergilijevoj Eneidi. Sva su tri Eola geneaološki povezana.

### [uredi - уреди] Potomci

Među Eolovim vjetrovima najznačajniji su bili osmero braće Anemoi:

- Boreas, siloviti sjeverni vjetar;
- Notos, južni vjetar, topao i vlažan;
- Euros, suhi istočni vjetar koji nosi lijepo vrijeme;
- Zefiros, nježan i blag zapadni vjetar;
- Kaikos, sjeveroistočni vjetar koji u rukama nosi masline;
- Apeliotes, jugoistočni vjetar koji u rukama nosi zrelo voće;
- Libos, jugozapadni vjetar zaogrnjen maglom;
- Skiron, sjeverozapadni vjetar koji u ruci nosi urnu punu vode, uvijek spreman da je izlije na zemlju.

Sam Eol imao je šest sinova i šest kćeri koji su se međusobno poženili i rodili nove vjetrove.

### [uredi - уреди] Odisej i Eol

Kada je Odisej, na svom povratku iz Troje, pristao sa svojim brodovljem uz obalu Lipari, ugostio ga je Eol. Dirnut njegovom pričom o njegovom lutanju u potrazi za rodnom Itakom, odlučio mu je pomoći. Dao mu je mješinu u koju je zatvorio sve zle vjetrove nepovoljne za plovidbu, a Zefiru, blagom zapadnom vjetru, naredio da ga prati na putovanju. Dok je Odisej spavao a njegovo brodovlje plovilo prema istoku, neki su njegovi suborci, vjerujući da se u mješini nalazi blago koje im je on zatajio, otvorili mješinu iz koje su izašli svi pobješnjeli vjetrovi, uzrokovavši takvo nevrijeme koje je preživio samo Odisejev brod.

## [uredi - уреди] Vanjski linkovi

- Eol u klasičnoj literaturi
- Prvi Eol u grčkoj mitologiji
- Drugi Eol u grčkoj mitologiji

Retrieved from "http://sh.wikipedia.org../../../e/o/l/Eol.html"

Kategorija: Grčka mitologija

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Български
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- עברית
- Hrvatski
- Magyar
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Română
- Русский
- Slovenščina
- Српски / Srpski
- Svenska
- Українська